Frank Kolberg

Frank Inge Kolberg (1937–2009)Dødsannonse i Østlands-Posten 23. april 2009 var en norsk prost og lokalhistoriker.

Han ble født i Skien og tok teologisk embetseksamen ved Menighetsfakultetet i 1962, praktisk teologisk eksamen i 1963 og senere studier i norsk middelalderhistorie. Han tok også kurs i ledelse, kommunikasjon og konflikthåndtering ved Høgskolen i Agder 1994-1995 og eksamen i kirkerett og arbeidsrett ved Høgskolen i Volda 2000. Han studerte også orgelspill og musikkteori ved Musikkkonservatoriet i Oslo, 1955/57. 

Prestegjerningen startet som stabsprest ved Feltprostens kontor i Oslo 1963-1964. Fra 1964-1970 var han flystasjonsprest ved Rygge flystasjon, samt regionsprest LKS Østlandet. I 1970-1972 var han prest ved Den Norske Kirke i Stockholm. Etter fem år som residerende kapellan i Bakklandet i Trondheim 1972-1977, var han sogneprest i Nes og Flå i 12 år i perioden 1977–1989.Frank Kolberg - Hallingdal MuseumPrest og spelemann - Hallingdølen 16. okt. 1982 Deretter var han i 12 år prost i Mandal til han gikk av med pensjon i 2001. Som pensjonist vikarierte han bl.a. ved Den Norske kirke i Stockholm, drev med slektsforskning og hadde sitt eget forlag; Arborum Forlag. 

Frank Inge Kolberg hadde også bi-stillinger som foreleser i etikk i Forsvaret, lærer i Trondheim, kulturmedarbeider i Adresseavisen, og foreleser og sensor i norsk kirkehistorie ved Universitetet i Trondheim. 

Kolberg var interessert i lokalhistorie, kirkehistorie og genealogi, og var formann i Hallingdal Historielag i 10 år. Han mottok Nes kommunes kulturpris for lokalhistorisk arbeid i 1985. Han mottok også Olavsstipendiet fra Kirkedepartementet for å drive kirkerettslig forskning.«Tidligere sogneprest Frank Kolberg til minne», Nes og Flå menighetsblad, nr. 3, mai 2009, årgang 65   

Referanser

Kategori:Norske lutherske prester
Kategori:Norske lokalhistorikere
Kategori:Personer fra Skien kommune